สำนักงานชลประทานที่ 17 เร่งระบายน้ำ หลังฝนตกหนักน้ำล้นตลิ่งคลองตันหยงมัส นราธิวาส ท่วมบ้านเรือนประชาชนและพื้นที่การเกษตร
นายเฉลิมชัย ตรีนรินทร์ ผู้อำนวยการสำนักงานชลประทานที่ 17 กรมชลประทาน เปิดเผยภายหลังลงพื้นที่ติดตามสถานการณ์น้ำล้นตลิ่งและการบริหารจัดการน้ำว่า จากสถานการณ์น้ำล้นตลิ่งคลองตันหยงมัส บริเวณบ้านตันหยงมัส อำเภอระแงะ จังหวัดนราธิวาส ท่วมบ้านเรือนประชาชนและพื้นที่การเกษตรได้รับความเสียหาย และได้ติดตามการบริหารจัดการน้ำในเขตพื้นที่ของโครงการชลประทานนราธิวาส โครงการส่งน้ำและบำรุงรักษาบางนรา ซึ่งมีฝนตกหนักช่วงวันที่ 1-3 ธันวาคมที่ผ่านมา ทำให้มีปริมาณน้ำในลำน้ำสายต่างๆ มากขึ้น โครงการชลประทานนราธิวาส สำนักงานชลประทานที่ 17 ได้แจ้งเตือนภัยลุ่มน้ำต่างๆ พร้อมเร่งระบายน้ำผ่านอาคารชลประทานทุกแห่งลงทะเลอ่าวไทยที่สำคัญได้เดินเครื่องสูบน้ำ เครื่องผลักดันน้ำ ที่ได้ติดตั้งสำรองไว้ก่อนในพื้นที่อย่างเต็มศักยภาพ อาทิ เดินเครื่องสูบน้ำเร่งระบายน้ำในพื้นที่ บริเวณท่อระบายน้ำแห่งที่ 3 บ้านยะกัง  ตำบลลำภู อำเภอนราธิวาสเปิดบานระบายน้ำ ประตูระบายน้ำบางนราตอนบน อันเนื่องมาจากพระราชดำริ ตำบลกะลุวอเหนือ อำเภอเมืองนราธิวาสสำหรับสถานการณ์ระดับน้ำใน 3 ลุ่มน้ำสายหลักในพื้นที่ ปัจจุบันลุ่มน้ำสายบุรีอยู่ในเกณฑ์ปกติ ลุ่มน้ำบางนราและลุ่มน้ำโก-ลก ล้นตลิ่ง ทางสำนักงานชลประทานที่ 17 ได้ดำเนินการตามมาตรการ 2 กำหนด 1 จัดสรร กำหนดพื้นที่เสี่ยงกำหนดคน จัดสรรเครื่องมือ ตามแผนที่ได้เตรียมไว้ เพื่อช่วยเหลือประชาชนที่ประสบภัยน้ำท่วมครั้งนี้อย่างเต็มที่